3. ΚΑΝΟΝΙΣΤΙΚΟΝ ΔΙΑΤΑΓΜΑ της 25 Ιαν./20 Μαρτ. 1943 Περί των υποβλητέων δικαιολογητικών εγγράφων δια τον κανονισμόν της απονεμητέας εις εξερχομένους της υπηρεσίας δημοτικούς και κοινοτικούς υπαλλήλους συντάξεως κλπ. Έχοντες υπ’όψει τα άρθρ.17, 35 παρ.14 και 38 του υπ’ αριθ.1827 της 18 Σεπτ./6 Οκτ. 1942 Ν.Δ/τος «περί συντάξεως των Δημοτικών και Κοινοτικών υπαλλήλων», προτάσει του επί των Εσωτερικών Υπουργού και μετά γνωμοδότησιν του Συμβουλίου της Επικρατείας υπ’ αριθ.12 της 21 Ιαν.1943, αποφασίζομεν και διατάσσομεν. Άρθρ.1-10. (Αντικατεστάθησαν δια των νεωτέρων διατάξεων του Β.Δ. 10/13 Μαρτ. 1952, κατωτ. αριθ. 16). ΚΕΦΑΛΑΙΟΝ ΣΤ΄ Τέως Υπάλληλοι Κοινοτήτων και  οικογένειαι αυτών. Άρθρ.16.-(Αντικατεστάθη δια των νεωτέρων διατάξεων του Β.Δ. 10/13 Μαρτ.1952, κατωτέρω αριθ.16). Άρθρ.11.-Οι κατά το άρθρ.35 του υπ’ αριθ.1827/42 Ν.Δ/τος δικαιούμενοι εις σύνταξιν, οι τε εξερχόμενοι της υπηρεσίας τακτικοί υπάλληλοι και υπηρέται κοινοτήτων ως και τα άρρενα ανήλικα τέκνα, αι άγαμοι θυγατέρες και η εν χηρεία σύζυγος του αποβιώσαντος κοινοτικού υπαλλήλου, υποβάλλουσιν εις τον πρόεδρον της οικείας κοινότητος αίτησιν περί απονομής συντάξεως, αναφέρουσαν τον λόγον, δι’ όν αιτείται η απονομή ταύτης, σημειούσαν τον τόπον διαμονής του αιτούντος και συνοδευομένην υπό των εν τοις αρθρ. 2, 4 και 5 του παρόντος οριζομένων δικαιολογητικών αναλόγως προς την αφορώσαν εις έκαστον συγκεκριμένην περίπτωσιν, επιπροσθέτως δε και υπό των εξής: α)βεβαιώσεως της οικείας  κοινοτικής αρχής, διαλαμβανούσης ότι ο υπάλληλος ή ο υπηρέτης ήτο τακτικός, κατά την έννοιαν του νόμου, ως υπηρετήσας εις θέσιν τακτικού οργανισμού της εσωτερικής υπηρεσίας της κοινότητος, ότι η υπηρεσία ήτο έμμισθος, ότι η τελευταία των πέντε ετών υπηρεσία του υπήρξε συνεχής, αν αύτη διηνύθη, ταυτοχρόνως, εν μια κοινότητι ή εις πλείονας τοιαύτας, και τον μηνιαίον οργανικόν μισθόν των δύο τελευταίων εν υπηρεσία ετών. β)Βεβαιώσεως της αρμοδίας αρχής, διαλαμβανούσης ότι κατεβλήθησαν πλήρεις αι κρατήσεις δι’ άπαντα τον χρόνον της πραγματικής υπηρεσίας του υπαλλήλου. ΚΕΦΑΛΑΙΟΝ Ζ΄ Κοιναί διατάξεις Άρθρ.12.-1.Ο Δήμαρχος ή ο Πρόεδρος Αδελφάτου δημοτικού φιλανθρωπικού ή κοινωφελούς ιδρύματος εις ον υποβάλλεται, εντός της υπό του νόμου τασσομένης προθεσμίας, η αίτησις, κατά τας διακρίσεις των προηγουμένων άρθρων του παρόντος, εξελέγχει τα εν αυτή δικαιολογητικά, μεριμνά περί της συμπληρώσεως των υπαρχουσών τυχόν ελλείψεων, προκαλεί την έκδοσιν της κατά το άρθρ.8 του παρόντος, γνωματεύσεως και αποφάσεως, συσχετίζει την κατά το άρθρ.18 του Ν.Δ. 1827/42 σχηματισθείσαν και διαβιβασθείσαν αυτώ δικογραφίαν, καθορίζει, εν βεβαιώσει του, τον μισθόν επί τη βάσει του οποίου, κατά τας διατάξεις του άρθρ.4 Ν.Δ. 1827/42 κανονίζεται η σύνταξις του υπαλλήλου, ως την εν ισχύϊ διάταξιν ή εκείνην δι’ ης επεξετάθη η ισχύς των περί συντάξεων διατάξεων  του Νόμ.4548 ή εκείνην δι’ ης έχει επεκταθή η ισχύς των περί μονιμότητος διατάξεων του αυτού Νόμ.4548 επί του προσωπικού του οικείου δημοτικού φιλανθρωπικού ή κοινωφελούς ιδρύματος, και διαβιβάζει είτα ιεραρχικώς, δια του οικείου Γενικού Διοικητού ή Νομάρχου πλήρη τον φάκελλον των συνταξιοδοτικών εγγράφων, εις το Υπουργείον των Εσωτερικών (Διεύθυνσιν συντάξεων οργάνων και υπαλλήλων Τοπικής Αυτοδιοικήσεως),παρέχων άμα εις τούτο πάσαν σχετικήν πληροφορίαν. 2.Ο αυτός έλεγχος ασκείται υπό του οικείου Γενικού Διοικητού ή Νομάρχου προ της εις το Υπουργείον και υπό τούτου προ της εις το Ελεγκτικόν Συνέδριον διαβιβάσεως του φακέλλου των συνταξιοδοτικών εγγράφων παρεχομένου άμα, εν τω συνοδευτικώ εγγράφω, παντός ετέρου συναφούς στοιχείου, μετά της γνώμης του επί παντός εκ της μελέτης του φακέλλου προκύπτοντος ζητήματος. 3.Τα εν ταις προηγουμέναις παραγράφοις  οριζόμενα εφαρμόζοναι κατ’ αναλογίαν και  επί της εις τον Πρόεδρον της Κοινότητος  υποβαλλομένης   κατά    τας   διατάξεις   του   άρθρ. Σελ. 159 Σύνταξη Δημοτικών και Κοινοτικών Υπαλλήλων 3.Β.γ.3 35 του Ν.Δ. 1827/42 και του προηγουμένου άρθρου του παρόντος, αιτήσεως περί κανονισμού συντάξεως. Άρθρ.13.-Αι προς απονομήν συντάξεως αιτήσεις και τα συνοδεύοντα ταύτας έγγραφα υπόκεινται εις τα κατά τας κειμένας σχετικάς διατάξεις τέλη χαρτοσήμου. Άρθρ.14.-Οι Γραμματείς των Ποινικών Δικαστηρίων, υφ’ ων εκδίδονται αποφάσεις, απαγγέλουσαι, κατά υπαλλήλων δήμων, δημοτικών φιλανθρωπικών και κοινοφελών ιδρυμάτων και κοινοτήτων ή συνταξιούχων, ποινήν συνεπαγομένην απώλειαν ή αναστολήν του εις σύνταξιν δικαιώματος, κατά τα εν άρθροις 27, 28 και 35 παραγρ. 5 του υπ’ αριθ. 1827/42 Ν.Δ/τος οριζόμενα, οφείλουσιν εντός είκοσιν ημερών από της εκδόσεως της αποφάσεως να υποβάλωσιν αντίγραφον ταύτης εις το Υπουργείον των Εσωτερικών (Δ/νσιν Συντάξεων Οργάνων και Υπαλλήλων Τοπικής Αυτοδιοικήσεως). Άρθρ.15-Προκειμένης αποβολής της Ελληνικής ιθαγένειας ή αποκτήσεως ξένης, κηρύξεως αφανείας, ενηλικιώσεως, αποκαταστάσεως ή θανάτου τέκνων ή αδελφών, δευτέρου γάμου χήρας ή εκπτώσεως αυτής από της επιτροπείας των τέκνων της, οφείλει πας δικαιούχος συντάξεως ή ο νομίμως εκπροσωπών αυτόν να δηλώση αμέσως τούτο εις το Υπουργείον των Εσωτερικών (Δ/νσιν συντάξεων οργάνων και υπαλλήλων Τοπικής Αυτοδιοικήσεως), προσάγων και επίσημον σχετικήν βεβαίωσιν. Ωσαύτως πάσα δημοσία, δημοτική ή κοινοτική αρχή, εις γνώσιν της οποίας περιήλθε τοιούτον γεγονός, οφείλει πάραυτα ν’ αναφέρη τούτο εις το αυτό Υπουργείον. Τα άρθρ.11-15 ισχύουσι δυνάμει της παρ.5 άρθρου μόνου του Β.Δ. 14/17 Απρ.1952 (κατωτ. άριθ.17) δια τους εν αυτώ αναφερομένους υπαλλήλους. 